Robotnícky Dom

FERMATA 50+1 Anniversary Tour
2024-11-07 19:00 - 21:00 (Europe/Bratislava) | Robotnícky dom, Robotnícka 3, Banská Bystrica, 97401, Slovenská republika
Legendárna art rocková skupina Fermata sa túto jeseň vracia na koncertné pódiá.

Minulý rok sa niesol v znamení dvoch jubileí – 70 rokov oslávil jej zakladateľ, hudobník a gitarista Fero Griglák a 50 rokov uplynulo od samotného založenia skupiny.

Jesenná séria koncertov po slovenských mestách sa tak stane pripomienkou týchto výročí. Koncert ponúkne bohatý prierez tvorbou skupiny. Fermata sa predstaví vo svojej aktuálnej zostave v čele s gitaristom Ferom Griglákom, basgitaristom Tamászom Beliczom, hráčom na klávesové nástroje Matejom Miklošom a bubeníkom Igorom Skovayom.

Čaj o piatej
2024-10-27 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozývam na obľúbenú hudobno – tanečnú zábavu Čaj o piatej, ktorá sa uskutoční v nedeľu 27.10.2024 o 17.00 hod. v Robotníckom dome. O zábavu sa postará známa speváčka československých hitov a evergreenov Soňa – Hanzl Kopčanová spolu s kapelou. Špeciálnym hosťom bude skvelá banskobystrická šansonierka Libuša Mažgutová.

Predpredaj lístkov v Turistickom informačnom centre na Námestí SNP 1.

Vstupné 4,- eurá.

Mama umrela dvakrát
2024-10-21 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Rodinu si človek nevyberá, tú sa musí naučiť pretrpieť!

Hlava bohatej rodiny, starnúca egocentrická narcistka Amália, sa nečakane poberie na druhý svet. Koľká to tragédia. Na jej pohreb sa začínajú schádzať príbuzní zo všetkých kútov Slovenska, len aby ukázali ako veľmi trúchlia za „milovanou“ osobou.

Telo ešte ani poriadne nestihne vychladnúť, no už prilákalo kŕdeľ supov, ktorí si hovoria „Rodina“. Každý si chce uchmatnúť svoj malý kúsok z koláča rozprávkového dedičstva. A kedy inokedy sa má rodina rozhádať, ak nie pri takejto vrúcnej príležitosti!

Koncert k 200. výročiu narodenia Jána Egryho
2024-10-20 18:00 - 19:30 | Farský kostol Nanebovzatia Panny Márie, Námestie Štefana Moysesa 48, Banská Bystrica
Hudobný portrét banskobystrického skladateľa, organistu, regenschoriho, dirigenta, pedagóga, mestského kapelníka, organizátora hudobného života – Jána Egryho (1824 – 1908). Takmer 58 rokov pôsobil na viacerých úrovniach spoločenského i cirkevného života v Banskej Bystrici. Egry bol aj skladateľsky činný, komponoval sakrálne a svetské vokálno-inštrumentálne skladby pre rozličné obsadenia. Popri Jánovi Levoslavovi Bellovi patrí na území dnešného Slovenska k najnadanejším hudobným skladateľom cirkevnej hudby druhej polovice 19. storočia. V máji tohto roka udelilo mesto Banská Bystrica Jánovi Egrymu čestné občianstvo „in memoriam“ za kultúrno-spoločenský prínos a celoživotné dielo v oblasti hudby. Na koncerte zaznie okrem iného niekoľko jeho diel v podaní sólistov, zboru a orchestra.

Účinkujú: Mária Tajtáková (soprán), Annamária Kyrczová (soprán), Jozef Gráf (tenor), Martin Popovič (barytón), komorný spevácky zbor Ars Vocalis – Andrea Bošeľová (zbormajster), orchester Camerata Novisoliensis, Pavol Tužinský (dirigent)

Prepojenia
2024-10-11 17:00 - 18:30 | Robotnícky dom, Robotnícka 3, Banská Bystrica, 97401, Slovenská republika
Medzinárodná skupina umelcov zo Slovenska, Rakúska, Nemecka a Švajčiarska predstavuje prostredníctvom pohybového umenia Eurytmia možnosti umeleckého stvárnenia rôznych klasických i moderných hudobných skladieb svetových i slovenských hudobných skladateľov

Ars Poetica Neosoliensis
2024-10-10 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Pozývame vás na v poradí štvrtý cyklus Ars Poetica Neosoliensis, ktorý sa uskutoční 22.8.2024 o 17:00 v Historickej budove Radnici v Cikkerovej sieni.

Z verejných zdrojov podporil Fond na podporu umenia.

Federico Albanese - festival Barbakan
2024-10-05 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Sobotný program Barbakan festivalu bude plný kvalitnej hudby a skvelých zážitkov.

Program v Robotníckom dome

18:00 – 𝐅𝐞𝐝𝐞𝐫𝐢𝐜𝐨 𝐀𝐥𝐛𝐚𝐧𝐞𝐬𝐞 (IT)

*Celodenný festivalový pass oprávňujúci na vstup na všetky podujatia festivalu Barbakan 2024, ktoré sa budú konať v sobotu 5. októbra 2024.

BDHS, Zlokot - festival Barbakan
2024-10-04 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Piatkový program Barbakan festivalu bude plný kvalitnej hudby a skvelých zážitkov .

Program v Robotníckom dome

19:00 – 𝐁𝐃𝐇𝐒20:45 – 𝐙𝐥𝐨𝐤𝐨𝐭

*Celodenný festivalový pass oprávňujúci na vstup na všetky podujatia festivalu Barbakan 2024, ktoré sa budú konať v piatok 4. októbra 2024.

Akadémia Európskeho Seniora
2024-10-03 14:00 - 2024-10-29 17:00
Október je mesiac úcty starším.

Aj tento rok sme pre našich seniorov v Banskej Bystrici pripravili bohatý program.

Ateliér 3G - Sonja Böhmerová
2024-10-03 08:00 - 2024-11-30 17:00 | Robotnícky dom, Robotnícka 3, Banská Bystrica, 97401, Slovenská republika
Výstava obrazov Ateliéru 3G, autorka Sonja Böhmerová s názvom Poézia vo farbe.

MAOK & Marek Žilinec - INNER DANCE MUSIC CEREMONY
2024-09-29 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Pozývame vás na tanečný koncert „Vnútorný tanec“ kde bude Maoka doprevádzať bubeník a perkusionista Marek Žilinec.

Svetlo v meste
2024-09-28 19:00 - 23:00 | Námestie SNP, Námestie SNP, Banská Bystrica, 97401, Slovenská republika
Svetlo v meste je festival vizuálneho umenia, ktorý sa bude konať 28.9.2024 od 19:00 – 23:00 hod.

Slovak Tango
2024-09-25 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
HISTÓRIA TANGA: 90 rokov slovenského tanga

Kapela Slovak tango sa venuje interpretácii slovenskej populárnej hudby 30. až 50. rokov 20. storočia. Vo svojom repertoári má piesne z dielne Gejzu Dusíka, Pavla Braxatorisa, Dušana Pálku a iných, ktoré preslávili vtedajšie hviezdy ako František Krištof Veselý, Štefan Hoza, Jozef Kuchár či Gabriela Hermélyová.

Berlin Manson - festival Barbakan
2024-09-21 19:30 - 21:00 | Robotnícky dom, Robotnícka 3, Banská Bystrica, 97401, Slovenská republika
Post-synth punková skupina 𝐁𝐞𝐫𝐥𝐢𝐧 𝐌𝐚𝐧𝐬𝐨𝐧 spieva a rapuje o Depeche Mode, vesmírnych lodiach, Hotele Kyjev a soundcloudových trendoch

.Pohybujú sa na pohraničí analógového a digitálneho, ironicky komentujú dianie na scéne, no zároveň sú jej čerstvou súčasťou v podobe nečakanej systémovej chyby .Nespomíname to samozrejme náhodou, v septembri sa predstavia v Banskej Bystrici na 𝑓𝑒𝑠𝑡𝑖𝑣𝑎𝑙𝑒 𝐵𝑎𝑟𝑏𝑎𝑘𝑎𝑛

Pokračování příště - Divadelná chalúpka
2024-09-20 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Divadelná komédia zo zákulisia nakrúcania nekonečného seriálu. V hlavných úlohách sa predstavia známe seriálové herečky:

Kateřina Kaira Hrachovcová, Kristýna Leichtová a Markéta Plánková

Réžia: Viktorie Čermáková

Kurz kvasenej zeleniny - ZRUSĚNÉ
2024-09-19 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Školenie o príprave kvasenej zeleniny

366. Radvanský jarmok
2024-09-06 13:00 - 2024-09-08 16:00 | Námestie SNP, Námestie SNP, Banská Bystrica, 97401, Slovenská republika
S históriou Banskej Bystrice sa tradícia jarmokov spájala už od 17. storočia. Počiatky Radvanského jarmoku siahajú do obdobia panovania Leopolda I. Habsburského. Ten pred 369 rokmi vydal výsadnú listinu Radvani na usporadúvanie tohto podujatia. Prvý jarmok, v tejto vtedy ešte samostatnej obci, bol v roku 1657. Postupne sa stal jedným z najvýznamnejších vo vtedajšom Uhorsku. Preslávil ho hlavne kvalitný a rôznorodý tovar. Na jarmok prichádzali predávajúci z rôznych regiónov, z ďalekého aj blízkeho okolia. Medzi pestrým sortimentom mala a stále má svoje miesto i detská hračka, ktorá sa stala motívom 366. ročníka Radvanského jarmoku.

Návštevníci sa môžu aj tento rok tešiť nielen na množstvo hračiek, ale tiež na ďalšie remeselnícke výrobky, jarmočné špeciality, kultúrny program a zábavné atrakcie.

Slovenský deň kroja
2024-09-01 10:30 - 22:30 | Námestie SNP, Námestie SNP, Banská Bystrica, 97401, Slovenská republika
Čaká vás deň plný tradícií, tancov, spevu, krojov a skvelých zážitkov.

Je tu ďalší ročník podujatia SLOVENSKÝ DEŇ KROJA, ktorý sa koná symbolicky 1. septembra, v Deň Ústavy SR.

Prežite 1. september na námestí SNP v Banskej Bystrici v znamení slovenských tradícií, krojov a folklóru.

Ars Poetica Neosoliensis
2024-08-22 17:00 - 19:00
Pozývame vás na v poradí tretí cyklus Ars Poetica Neosoliensis, ktorý sa uskutoční 22.8.2024 o 17:00 v Historickej budove Radnici v Cikkerovej sieni.

Z verejných zdrojov podporil Fond na podporu umenia.

Matej Smutný & The Psycho Lovers
2024-08-17 18:30 - 19:30 | Mestský park, Janka Kráľa 4440, Banská Bystrica, 97401, Slovenská republika
Koncert slovenského speváka, bubeníka, perkusionistu, hudobného pedagóga a skladateľa Mateja Smutného s kapelou.

Sídliskové večerníčky
2024-08-11 17:00 - 2024-08-25 18:00
Aké by to bolo leto, keby si na svoje neprišli aj najmenší Banskobystričania? Po roku sa do jednotlivých častí mesta vracajú pre deti s rodičmi rozprávky, mnohé z nich priamo pod holým nebom.

11.8.2024 nedeľa 17:00 – Divadlo Oskar: O hlúpom Janovi – detské ihrisko Podlavice

18.8.2024 nedeľa 17:00 – Divadlo TUŠ: Veselá vandrovka – materská škola Šalková

25.8.2024 nedeľa 17:00 – Divadlo Agapé: Kapitán Kotvička – pri Základnej škole na Spojovej ulici

Voľné pódium
2024-08-09 15:00 - 2024-08-10 22:00 | Námestie SNP, Námestie SNP, Banská Bystrica, 97401, Slovenská republika
5. ročník festivalu Voľné pódium je tu! Multi-žánrový festival, ktorý nemôže chýbať v tohtoročnom programe Banskobystrického kultúrneho leta. Bude sa konať dva dni, 9. a 10. augusta 2024. Projekt Voľné pódium dáva priestor hlavne umelcom s autorskou tvorbou.

Headlinermi festivalu budú známi slovenskí interpreti Vec a Tóno S., v ich spoločnom projekte s názvom Ultrazvuk.

Ak spievaš, tancuješ, hráš, neváhaj a prihlás sa zaslaním e-mailu na adresu andrej.bilik@banskabystrica.sk , v ktorom v krátkosti popíšeš seba alebo svoju kapelu a pridáš odkaz na svoju tvorbu!

Prihlášku môžete poslať do 30. júna 2024.

The Grand Retro Show
2024-08-03 10:30 - 13:00 | Námestie SNP, Námestie SNP, Banská Bystrica, 97401, Slovenská republika
Prvá augustová sobota sa na Námestí SNP bude niesť v znamení noblesy a elegancie. Na jubilejnom 10. ročníku podujatia The Grand Retro Show sa milovníci historických vozidiel môžu tešiť na stretnutie skvostných veteránov z rokov minulých, ako aj prehliadku dobových kostýmov, ktoré si posádky prispôsobujú k svojim veteránom. Lákadlom tohto ročníka bude pretekársky špeciál Bently z roku 1937, či Auburn 851, ktoré vlastnila aj nemecko-americká hviezda Holywoodu Merlen Dietrich. Medzi päťdesiatkou veteránov nájdeme aj závodné MG typ J (1932), premiérovo sa predstaví zrenovovaná Tatra 11 (1924) a najstarším vozidlom bude Fiat z roku 1919.

Nebude chýbať ani kvalitný hudobný program v podaní ženského zoskupenia BonBon Trio v zložení Petra Sedláková (Humeňanská) (spev), Marcela Cmorejová (akordeón a saxofón) a Katarína Baarová (violončelo). Spoločne Vás vtiahnu svojou podmanivou hudbou do sveta parížskych kaviarní a šansónov plného emócií a silných melódií, ako aj svetových hitov v podobe nových aranžmánov.

Historické vozidlá bude možné obdivovať približne do 13:00 hod., kedy sprievod vozidiel vyrazí na svoju spanilú jazdu Podpoľaním späť na Zámok Vígľaš, kde je pripravený ďalší kultúrny program.

Letný SLOVOMfest
2024-07-16 18:30 - 20:00
Mesto Banská Bystrica a Generácia Nula Vás pozývajú na Letný SLOVOMfest, multižánrové hudobno – slovné podujatie s literatúrou, hudbou, výtvarným umením a rozhovormi o slove. Pripravený je pestrý program so zaujímavými umelcami, ktorý sa uskutoční 16. júla 2024 o 18:30 hod. na nádvorí Robotníckeho domu v Banskej Bystrici. Vstup na podujatie je voľný.

Tvorivé dielne
2024-07-15 09:00 - 2024-07-16 11:00 | Nádvorie Robotníckeho domu, Robotnícka 3, Banská Bystrica, 97401, Slovenská republika
Mesto Banská Bystrica Vás pozýva na prázdninové retro tvorivé dielne, ktoré budú zamerané na výrobu náramkov priateľstva a výrobu brošní z vlny technikou plstenia.

Tvorivé dielne budú prebiehať 15. a 16.7 od 9:00 do 11:00.

Pre overenie kapacity priestoru kontaktujte mailovou komunikáciou eva.viragova@banskabystrica.sk alebo telefonicky na číslo: +421 48 4330 526

Šiik - dizajn market
2024-07-06 13:00 - 22:00 | Námestie Štefana Moysesa, Námestie Štefana Moysesa, Banská Bystrica, 974 01, Slovenská republika
V súčasnosti sa o móde v spojitosti s neudržateľnosťou hovorí pomerne veľa. Zatiaľ čo rýchla móda je prehliadanou hrozbou pre našu planétu, udržateľná móda je jej riešením. Priestor pre autorský dizajn, originálnu módu a umeleckú tvorbu ponúkne v prvú júlovú sobotu tohto roka podujatie ŠiiK. Prezentovať sa bude viac ako desať lokálnych dizajnérov, ktorých výrobky návštevníci nielen uvidia, ale si ich budú môcť aj kúpiť.

o 13:00 hod. ŠiiK

Dizajnmarket s lokálnymi značkami a dizajnérmi: Blurr, Kii, Nezmok, Seven Stories London, MrDochange, Simply Grey, Miestni, Miniiimal, Rare Clothes, #decko_fannypack, Men´s art – barbershop, @vilmatetuje, atelier.iconic, niMi FACE, Zuzana Zliechovcová a Zdenka Podhradská. Gastro: Výklad, Why Not, Mäsiareň, Langone Pizza Art.

o 17:00 hod. Nové divadlo: Cisárove nové šaty

Baroková crazy komédia pre ľudí od 3 do 100 rokov na motívy svetoznámych príbehov Hansa Christiana Andresena – Cisárove nové šaty a Dievčatko so zápalkami. Zábava a múdrosť zaručená. Pre deti od 3 rokov.

o 19:00 hod. Koncert Celest & Charles / ČR

Česká popová hudobná skupina, ktorá vznikla v roku 2019. Desiatka ľudí v dodávke hrá vlastnú funky, disko a R&B muziku.

o 20:45 hod. Malalata

Hudobný projekt pôsobí na scéne už 15 rokov. Je synonymom pre jedinečnú fúziu balkánskych beatov, cigánskej muziky, mexickej cumbie a karibského reggae. Dvojica slovenských dídžejov spája tieto rytmy do osobitých setov, ktoré dopĺňa o nespútanú a nákazlivo energickú performance.

sprievodný program

Od 18:00 do 20:00 hod. workshop kombinovaného šperku v Stredoslovenskej galérii (budova Pretória).

ŤAŽKÝ TÝŽDEŇ LIVE! V BANSKEJ BYSTRICI
2024-06-29 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Zažite Ťažký týždeň s Jakubom Gulíkom na vlastnej koži!

Čaká vás večer plný aktuálnych tém, vtipných postrehov o slovenskej politike a samozrejme nebude chýbať nekompromisný a trefný humor, ktorým je show doslova prešpikovaná.UPOZORNENIE: Vstup na show je až od 15 rokov. Na vystúpenie odporúčame prísť s dostatočným predstihom, aby sme vás mohli riadne usadiť a nezmeškali ste úvod show.

Mičinský pitvor v Banskej Bystrici
2024-06-21 16:30 - 22:00 | Námestie Štefana Moysesa, Námestie Štefana Moysesa, Banská Bystrica, 974 01, Slovenská republika
Divadelno-hudobný festival

Účinkujú: študenti FDU AU v Banskej Bystrici, Kristína Tormová, Duo kyselí krastafci, Alex Mihailovski, Oliver Zimmermann, Katarína Koščová a Daniel Špiner, Martin Geišberg & Richard Autner Band

Ars Poetica Neosoliensis
2024-06-20 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Srdečne pozývame na júnový cyklus multižánrového literárno-hudobného a výtvarného podujatia ARS POETICA NEOSOLIENSIS, ktorý sa uskutoční vo štvrtok 20.06.2024 o 17:00 hod. v Cikkerovej sieni historickej radnice.

Vstup na podujatie je tradične voľný.

Z verejných zdrojov podporil Fond na podporu umenia.

Hudba pre dva sláky
2024-06-13 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Otvárací koncert Banskobystrického kultúrneho leta prinesie jedno z najkrajších nástrojových zoskupení v komornej hudbe – husle a violončelo v interpretácii výnimočných umelcov Andreja Barana (husle) a Michaal Haringa (violončelo). Aj napriek tomu, že sú oba nástroje melodické, ich spolupráca je plná farby a zvukovej plnosti.

Hudba pre dva sláky uvádza vzácne diela, v ktorých práve kombinácia týchto dvoch nástrojov vynikne v najlepšom svetle.

Na koncerte odznejú diela vynikajúceho skladateľa Zoltána Kodályho – Duo pre husle a violončelo op.7 a melodický Reinhold Glier Huit Morceaux op.39. Obohatením programu bude aj scénický tanec v podaní Lucie Bielik a Radoslava Piovarčiho.
